ꦧꦱꦗꦮ(ꦧꦱ)

꧋ꦧꦱꦗꦮꦥꦸꦤꦶꦏꦧꦱꦏꦊꦧꦼꦠ꧀ꦲꦶꦁꦒꦺꦴꦭꦺꦴꦔꦤ꧀ꦎꦴꦱ꧀ꦠꦿꦺꦴꦤꦺꦱꦶꦪ꧈ꦲꦶꦁꦒꦶꦃꦥꦸꦤꦶꦏꦧꦱꦧꦱꦲꦶꦁꦏꦁꦢꦶꦥꦸꦤ꧀ꦒꦶꦤꦏꦏꦺꦤ꧀ꦢꦺꦤꦶꦁꦩꦕꦺꦩ꧀ꦩꦕꦺꦩ꧀ꦧꦁꦱꦥꦿꦶꦧꦸꦩꦶꦮꦺꦴꦤ꧀ꦠꦺꦤ꧀ꦲꦶꦁꦏꦥꦸꦭꦺꦴꦮꦤ꧀ꦱꦏꦶꦢꦸꦭ꧀ꦮꦺꦠꦤꦶꦥꦸꦤ꧀ꦧꦮꦤꦄꦱꦶꦪ꧉ꦧꦱꦗꦮꦥꦸꦤꦶꦏꦱꦸꦩꦺꦧꦂꦮꦶꦮꦶꦠ꧀ꦱꦏꦶꦁꦥꦸꦕꦸꦏ꧀ꦏꦸꦭꦺꦴꦤ꧀ꦥꦸꦭꦺꦴꦗꦮ꧈ꦲꦶꦁꦏꦁꦲꦱ꧀ꦩꦧꦤ꧀ꦠꦼꦤ꧀꧈ꦢꦸꦩꦸꦒꦶꦥꦸꦕꦸꦏ꧀ꦮꦺꦠꦤ꧀ꦲꦶꦁꦏꦁꦲꦱ꧀ꦩꦧꦚꦸꦮꦔꦶꦢꦺꦤꦶꦁꦏꦶꦫꦁꦭꦁꦏꦸꦁ꧇꧘꧐꧇ꦪꦸꦠꦠꦶꦪꦁꦲꦶꦁꦏꦁꦔꦁꦒꦺꦥ꧀ꦧꦱꦗꦮꦩꦶꦤꦁꦏꦧꦱꦆꦧꦸ꧉ꦱꦭꦗꦼꦔꦶꦥꦸꦤ꧀‌꧈ꦧꦱꦗꦮꦲꦸꦒꦶꦱꦸꦩꦼꦧꦂꦮꦺꦴꦤ꧀ꦠꦼꦤ꧀ꦲꦶꦁꦏꦥꦸꦭꦺꦴꦮꦤ꧀ꦆꦤ꧀ꦝꦺꦴꦤꦺꦱꦶꦪ꧈ꦮꦶꦮꦶꦠ꧀ꦱꦏꦶꦁꦱꦸꦩꦠꦿꦢꦸꦩꦸꦒꦶꦥꦥꦸꦮ꧈ꦲꦸꦒꦶꦮꦺꦴꦤ꧀ꦠꦺꦤ꧀ꦲꦶꦁꦠꦶꦩꦺꦴꦂꦮꦺꦠꦤ꧀꧈ꦩꦭꦻꦱꦶꦪ꧈ꦱꦶꦔꦥꦸꦫ꧈ꦠꦻꦮꦤ꧀꧈ꦲꦺꦴꦁꦏꦺꦴꦁ꧈ꦮꦭꦤ꧀ꦝ꧈ꦱꦸꦫꦶꦤꦩꦺ꧈ꦏꦸꦫꦏꦲꦺꦴ꧈ꦭꦤ꧀ꦮꦺꦴꦤ꧀ꦠꦺꦤ꧀ꦲꦶꦁꦏꦭꦺꦢꦺꦴꦤꦶꦪꦄꦚꦂ꧉ꦧꦱꦗꦮꦥꦸꦤꦶꦏꦩꦶꦤꦁꦏꦧꦱꦉꦱ꧀ꦩꦶꦮꦺꦴꦤ꧀ꦠꦺꦤ꧀ꦲꦶꦁꦢꦌꦫꦃꦆꦱ꧀ꦠꦶꦩꦺꦮꦪꦺꦴꦒꦾꦏꦂꦠ꧈ꦱꦼꦱꦉꦔꦤ꧀ꦏꦭꦶꦪꦤ꧀ꦧꦱꦆꦤ꧀ꦝꦺꦴꦤꦺꦱꦶꦪ꧉ꦧꦱꦗꦮꦢꦝꦺꦴꦱ꧀ꦱꦭꦃꦱꦠꦸꦁꦒꦭꦶꦁꦥꦚꦸꦩ꧀ꦧꦁꦲꦒꦼꦁꦏꦁꦒꦺꦥꦩ꧀ꦧꦸꦢꦶꦢꦪꦤꦶꦥꦸꦤ꧀ꦧꦱꦆꦤ꧀ꦝꦺꦴꦤꦺꦱꦶꦪ꧉ꦱꦤꦣꦾꦤ꧀ꦧꦺꦴꦠꦺꦤ꧀ꦢꦢꦺꦴꦱ꧀ꦧꦱꦉꦱ꧀ꦩꦶꦮꦺꦴꦤ꧀ꦠꦺꦤ꧀ꦲꦶꦁꦥꦩꦿꦺꦤ꧀ꦠꦲꦤ꧀‌꧈ꦧꦱꦗꦮꦒꦢꦃꦥꦿꦧꦮꦲꦶꦁꦏꦁꦭꦁꦏꦸꦁꦲꦒꦼꦁꦠꦶꦤꦶꦩ꧀ꦧꦁꦧꦱꦧꦱꦭꦭꦢꦤ꧀ꦱꦤꦺꦱꦶꦥꦸꦤ꧀‌꧈ꦏꦢꦺꦴꦱ꧀ꦠꦮꦺꦴꦤ꧀ꦠꦺꦤ꧀ꦲꦶꦁꦠꦼꦩ꧀ꦧꦸꦁꦠꦼꦩ꧀ꦧꦸꦁ꧈ꦭꦤ꧀ꦲꦶꦱ꧀ꦠꦶꦭꦃꦆꦱ꧀ꦠꦶꦭꦃꦲꦶꦁꦏꦁꦲꦱꦿꦶꦁꦔ꧀ꦒꦶꦤꦏꦏꦺꦤ꧀ꦠꦼꦩ꧀ꦧꦸꦁꦠꦼꦩ꧀ꦧꦸꦁꦗꦮ꧉

꧋ꦧꦱꦗꦮꦲꦶꦏꦸꦥꦺꦫꦔꦤꦶꦁꦱꦸꦧ꧀ꦕꦧꦁꦱꦸꦤ꧀ꦝꦶꦏ꧀ꦱꦏꦏꦸꦭꦮꦂꦒꦧꦱꦆꦤ꧀ꦝꦺꦴꦥꦺꦴꦭꦶꦤꦺꦱꦶꦪꦏꦸꦭꦺꦴꦤ꧀ꦱꦏꦥꦁꦧꦱꦆꦤ꧀ꦝꦺꦴꦥꦺꦴꦭꦶꦤꦺꦱꦶꦪꦏꦁꦒꦶꦭꦶꦫꦤꦺꦲꦁꦒꦺꦴꦠꦧꦱꦎꦴꦱ꧀ꦠꦿꦺꦴꦤꦺꦱꦶꦪ꧉ꦧꦱꦗꦮꦲꦶꦱꦶꦃꦱꦢꦸꦭꦸꦂꦕꦼꦢꦏ꧀ꦧꦱꦩꦭꦪꦸ꧈ꦧꦱꦱꦸꦤ꧀ꦝ꧈ꦧꦱꦧꦭꦶ꧈ꦭꦤ꧀ꦲꦸꦒꦧꦱꦧꦱꦲꦶꦁꦥꦸꦭꦺꦴꦱꦸꦩꦠꦿꦱꦂꦠꦏꦭꦶꦩꦤ꧀ꦠꦤ꧀꧈

꧋ꦧꦱꦗꦮꦢꦶꦥꦸꦤ꧀ꦒꦶꦤꦏꦏꦺꦤ꧀ꦮꦺꦴꦤ꧀ꦠꦼꦤ꧀ꦲꦶꦁꦗꦮꦠꦼꦔꦃ꧈ꦗꦮꦮꦺꦠꦤ꧀‌꧈ꦭꦤ꧀ꦲꦸꦒꦶꦮꦺꦴꦤ꧀ꦠꦼꦤ꧀ꦲꦶꦁꦥꦼꦱꦶꦱꦶꦂꦭꦺꦴꦂꦗꦮꦏꦸꦭꦺꦴꦤ꧀‌꧈ꦱꦱꦩ꧀ꦥꦸꦤꦶꦥꦸꦤ꧀ꦲꦶꦁꦩꦢꦸꦫ꧈ꦧꦭꦶ꧈ꦭꦺꦴꦩ꧀ꦧꦺꦴꦏ꧀‌ꦭꦤ꧀ꦠꦠꦂꦱꦸꦤ꧀ꦝꦲꦶꦁꦗꦮꦏꦸꦭꦺꦴꦤ꧀꧈ꦧꦱꦗꦮꦲꦸꦒꦶꦢꦶꦥꦸꦤ꧀ꦠꦼꦫꦥꦏꦼꦤ꧀ꦢꦢꦺꦴꦱ꧀ꦧꦱꦱꦱ꧀ꦠꦿ꧉ꦧꦱꦗꦮꦲꦸꦒꦶꦢꦝꦺꦴꦱ꧀ꦧꦱꦲꦶꦁꦏꦁꦢꦶꦥꦸꦤ꧀ꦒꦶꦤꦏꦏꦺꦤ꧀ꦲꦶꦁꦏꦫꦠꦺꦴꦤ꧀ꦥꦭꦺꦩ꧀ꦧꦁ꧈ꦱꦸꦩꦠꦿꦏꦶꦢꦸꦭ꧀‌꧈ꦱꦢꦺꦫꦺꦔꦶꦥꦸꦤ꧀ꦏꦫꦠꦺꦴꦤ꧀ꦥꦸꦤꦶꦏꦢꦶꦥꦸꦤ꧀ꦫꦸꦧꦸꦲꦏꦺꦤ꧀ꦢꦺꦤꦶꦁꦠꦶꦪꦁꦮꦭꦤ꧀ꦝꦲꦶꦁꦥꦸꦁꦏꦱꦤꦶꦥꦸꦤ꧀ꦄꦧꦢ꧀ꦏ꧇꧑꧘꧇꧉

꧋ꦧꦱꦗꦮꦱꦒꦺꦣ꧀ꦏꦥꦶꦂꦱꦤꦏꦺꦤ꧀ꦩꦶꦤꦁꦏꦱꦠꦸꦁꦒꦭꦶꦁꦧꦱꦏ꧀ꦭꦱꦶꦏ꧀ꦮꦺꦴꦤ꧀ꦠꦺꦤ꧀ꦲꦶꦁꦢꦺꦴꦚ꧉ꦧꦱꦥꦸꦤꦶꦏꦒꦢꦃꦱꦗꦫꦃꦏꦱꦸꦱꦱ꧀ꦠꦿꦤ꧀ꦲꦶꦁꦏꦁꦱꦩ꧀ꦥꦸꦤ꧀ꦱꦼꦥꦸꦃꦱꦔꦼꦠ꧀‌꧈ꦭꦁꦏꦸꦁꦱꦏꦶꦁ꧇꧑꧒꧇ꦄꦧꦢ꧀꧉ꦥꦫꦄꦃꦭꦶꦧꦱꦗꦮꦔꦼꦮꦿꦠ꧀ꦱꦗꦫꦃꦧꦱꦗꦮꦮꦺꦴꦤ꧀ꦠꦼꦤ꧀ꦲꦶꦁꦥꦠꦁꦠꦲꦥ꧀:

ꦧꦱꦗꦮꦏꦸꦤ꧈ꦮꦶꦮꦶꦠ꧀ꦄꦧꦢ꧀ꦏꦥꦶꦁ꧇꧙꧇
ꦧꦱꦗꦮꦠꦼꦔꦲꦤ꧀‌꧈ꦮꦶꦮꦶꦠ꧀ꦄꦧꦢ꧀ꦏꦥꦶꦁ꧇꧑꧓꧇
ꦧꦱꦗꦮꦲꦚꦂ꧈ꦮꦶꦮꦶꦠ꧀ꦄꦧꦢ꧀ꦏꦥꦶꦁ꧇꧑꧖꧇
ꦧꦱꦗꦮꦩꦺꦴꦢꦺꦉꦤ꧀‌꧈ꦮꦶꦮꦶꦠ꧀ꦲꦧꦢ꧀ꦥꦶꦁ꧇꧒꧐꧇(ꦥꦿꦠꦺꦭꦤ꧀ꦥꦸꦤꦶꦏꦧꦺꦴꦠꦺꦤ꧀ꦢꦶꦥꦸꦤ꧀ꦒꦶꦤꦏꦏꦺꦤ꧀ꦏꦤ꧀ꦛꦶꦲꦸꦩꦸꦩ꧀)

꧋ꦱꦤꦗꦤ꧀ꦧꦺꦴꦠꦺꦤ꧀ꦢꦝꦺꦴꦱ꧀ꦧꦱꦉꦱ꧀ꦩꦶꦮꦺꦴꦤ꧀ꦠꦺꦤ꧀ꦥꦸꦤ꧀ꦢꦶꦏꦼꦩꦮꦺꦴꦤ꧀‌꧈ꦧꦱꦗꦮꦶꦧꦱꦎꦴꦱ꧀ꦠꦿꦺꦴꦤꦺꦱꦶꦪꦲꦶꦁꦏꦁꦏꦛꦃꦢꦺꦮꦺꦕꦕꦲꦶꦥꦸꦤ꧀ꦥꦤꦸꦠꦸꦂꦲꦶꦧꦸꦤꦶꦥꦸꦤ꧀꧈Diirit déning,--boten kalebet dhialèk Cina lan basa Indic kanthi status resmi nagara--basa Sunda saking pérangan kulon pulo Jawaꦧꦱꦥꦸꦤꦶꦏꦢꦶꦥꦸꦤꦠꦸꦫꦏꦺꦤ꧀ꦭꦤ꧀ꦢꦶꦥꦸꦤ꧀ꦩꦔꦺꦂꦠꦺꦴꦱꦶꦢꦺꦤꦶꦁꦏꦶꦫꦁꦭꦁꦏꦸꦁ꧇꧘꧐꧇ꦪꦸꦠꦠꦶꦪꦁ꧉ꦏꦶꦫꦁꦭꦁꦏꦸꦁ꧇꧔꧕꧇%ꦏꦁꦤ꧀ꦢꦸꦤꦸꦔꦶꦤꦒꦫꦶꦆꦤ꧀ꦝꦺꦴꦤꦺꦱꦶꦪꦠꦼꦢꦏ꧀ꦠꦸꦫꦸꦤꦶꦁꦠꦶꦪꦁꦗꦮꦶꦲꦸꦠꦮꦶꦩꦁꦒꦺꦤ꧀ꦲꦶꦁꦠꦤꦃꦗꦮꦶ꧉ꦩꦺꦃꦏꦧꦺꦃꦥꦿꦺꦱꦶꦢꦺꦤ꧀ꦆꦤ꧀ꦝꦺꦴꦤꦺꦱꦶꦪꦮꦶꦮꦶꦠ꧀ꦠꦲꦸꦤ꧀꧇꧑꧙꧔꧕꧇ꦥꦸꦤꦶꦏꦠꦸꦫꦸꦤꦤ꧀ꦗꦮꦶ(ꦱꦗꦠꦺꦴꦱꦶꦥꦸꦤ꧀ꦏꦧꦺꦃꦠꦸꦫꦸꦤꦤ꧀ꦗꦮꦶ꧈ꦧ꧈ꦗ꧈ꦲꦧꦶꦧꦶꦲꦸꦒꦶꦔꦏꦺꦤ꧀ꦲꦶꦧꦸꦤꦶꦥꦸꦤ꧀ꦥꦿꦶꦪꦪꦶꦗꦮꦶ)꧉ꦩꦸꦭ꧈ꦧꦺꦴꦠꦺꦤ꧀ꦔ꧀ꦒꦸꦩꦸꦤꦏꦺ꧈ꦧꦱꦗꦮꦶꦩꦺꦤꦺꦲꦶꦥꦔꦫꦸꦃꦲꦒꦼꦁꦲꦶꦁꦥꦶꦏꦺꦩ꧀ꦧꦔꦤꦶꦥꦸꦤ꧀ꦧꦱꦆꦤ꧀ꦝꦺꦴꦤꦺꦱꦶꦪ꧉

꧋ꦧꦱꦗꦮꦩꦺꦴꦢꦺꦉꦤ꧀ꦏꦥꦺꦫꦁꦢꦝꦺꦴꦱ꧀ꦠꦶꦒꦁꦕꦫꦧꦱꦲꦸꦠꦮꦶꦧꦱꦮꦁꦱ(ꦫꦸꦩ꧀ꦥꦸꦤ꧀)ꦲꦸꦠꦩꦶ:ꦕꦫꦗꦮꦏꦸꦭꦺꦴꦤ꧀꧈ꦕꦫꦗꦮꦠꦼꦔꦃ꧈ꦭꦤ꧀ꦕꦫꦗꦮꦮꦺꦠꦤ꧀꧉ꦲꦶꦁꦥꦸꦭꦺꦴꦗꦮ꧈ꦮꦺꦴꦤ꧀ꦠꦺꦤ꧀ꦲꦶꦁꦏꦁꦢꦶꦥꦸꦤ꧀ꦱꦼꦧꦠ꧀ꦝꦶꦪꦭꦺꦕ꧀ꦠ꧀ꦕꦺꦴꦤ꧀ꦠꦶꦤꦸꦲꦸꦩ꧀(ꦱꦱꦩ꧀ꦧꦺꦠꦤꦶꦁꦕꦫꦧꦱ)ꦱꦏꦶꦁꦧꦤ꧀ꦠꦼꦤ꧀꧈ꦲꦶꦁꦥꦸꦕꦸꦏꦶꦁꦏꦸꦭꦺꦴꦤ꧀‌꧈ꦢꦸꦩꦸꦒꦶꦧꦚꦸꦮꦔꦶ꧈ꦲꦶꦁꦥꦸꦕꦸꦏꦶꦁꦮꦺꦠꦤ꧀꧈ꦱꦩꦶꦕꦫꦧꦱꦗꦮꦥꦸꦤꦶꦏꦏꦛꦃꦲꦶꦁꦏꦁꦱꦒꦼꦣ꧀ꦢꦶꦥꦸꦤ꧀ꦩꦔꦺꦂꦠꦺꦴꦱꦶꦢꦺꦤꦶꦁꦥꦫꦥꦤꦸꦠꦸꦫꦶꦥꦸꦤ꧀(ꦆꦁ:ꦩꦸꦠꦸꦮꦭ꧀ꦭꦶꦆꦤ꧀ꦠꦼꦭꦼꦒꦶꦧꦼꦭ꧀)꧉

꧋ꦧꦱꦗꦮꦱꦒꦼꦣ꧀ꦢꦶꦥꦸꦤ꧀ꦱꦺꦫꦠ꧀ꦔ꧀ꦒꦶꦤꦏꦏꦼꦤ꧀ꦲꦏ꧀ꦱꦫꦗꦮ꧈(ꦠꦸꦫꦸꦤꦤꦶꦥꦸꦤ꧀ꦄꦏ꧀ꦱꦫꦧꦿꦃꦩꦶꦱꦏꦶꦁꦆꦤ꧀ꦝꦶꦪ)꧈ꦄꦏ꧀ꦱꦫꦗꦮꦄꦫꦧ꧀(ꦥꦺꦒꦺꦴꦤ꧀)ꦭꦤꦲꦏ꧀ꦱꦫꦭꦠꦶꦤ꧀꧈Van der Molen (1983:VII-VIII).

ꦫꦸꦗꦸꦏꦤ꧀

*
Jawa
Jawa
Jawa
Kategori:ꦲꦏ꧀ꦱꦫꦗꦮ